tartuNLP/wikipedia-smugri-20251201 huggingface dataset:
Curtis Lazar

Curtis Lazar (sündinud 2. veebruaril 1995 Salmon Armis Briti Columbias) on Kanada jäähokimängija, kes mängib NHL-i klubis New Jersey Devils ründajana (keskründaja või parem ääreründaja).
Aastatel 2011–2014 mängis ta Western Hockey League'i (WHL) klubis Edmonton Oil Kings. Aastatel 2012 ja 2014 tuli ta klubiga WHL-i meistriks.
2013. aastal valis Ottawa Senators ta NHL-i "draft"is 17. valikuna. 2013. aasta septembris sõlmis ta Senatorsiga kolmeaastase lepingu. NHL-is debüteeris ta hooajal 2014–15. Esimese värava lõi ta liigas 15. detsembril 2014 mängus Buffalo Sabresi vastu. Debüüthooajal sai ta NHL-is kirja kuus väravat ja üheksa väravasöötu. Hooajal 2015–16 jäi tema arvele 6+14. Hooajal 2016–17 suutis ta 33 mänguga koguda vaid ühe väravasöödu.
2017. aasta märtsis kaubeldi Lazar Calgary Flamesile. Hooaja 2016–17 lõpus lõi Lazar Flamesi meeskonnas nelja mänguga ühe värava ja andis kaks väravasöötu. 2017. aasta juulis sõlmis ta Flamesiga uue kaheaastase lepingu. Hooajal 2017–18 tegi Lazar NHL-is 2+10. Suurem osa hooajast 2018–19 mängis ta American Hockey League'is Flamesi noorteklubis Stockton Heat, saades sel hooajal NHL-is väljakule vaid ühes mängus. 2019. aastal osales ta AHL-i tähtede mängul.
2019. aasta juulis sõlmis ta lepingu Buffalo Sabresiga. 2021. aasta aprillis kaubeldi ta koos Taylor Halliga Boston Bruinsile.
2022. aasta juulis sõlmis ta kolmeaastase lepingu Vancouver Canucksiga. 2023. aasta märtsis kaubeldi ta Canucksist New Jersey Devilsi.
2015. aastal tuli Lazar Kanada kuni 20-aastaste koondisega juunioride maailmameistriks. Lazar oli sel turniiril koondise kapten.
Kuldpruunik

Kuldpruunik ("Erastia aurantiaca") on klassi "Agaricomycetes" torikulaadsete seltsi kuuluv seeneliik.
Seen kasvab okaspuudel.
Valgevene 2022. aasta taliolümpiamängudel

Valgevene osales 2022. aasta taliolümpiamängudel Pekingis 29 sportlasega, kes võistlesid 6 spordialal.
Hõbemedali võitsid laskesuusataja Anton Smolski ja vigursuusataja Hanna Huskova.
Kasahstan 2022. aasta taliolümpiamängudel

Kasahstan osales 2022. aasta taliolümpiamängudel Pekingis 34 sportlasega, kes võistlesid 8 spordialal.
Suurbritannia 2022. aasta taliolümpiamängudel

Suurbritannia osales 2022. aasta taliolümpiamängudel Pekingis 50 sportlasega, kes võistlesid 11 spordialal.
Olümpiavõitjaks tuli jääkeeglinaiskond (Jennifer Dodds, Hailey Duff, Eve Muirhead, Mili Smith ja Vicky Wright).
Tangukast

Tangukast (ka kroovikast) oli tuuleveskis jahukirstu esiotsa all paiknev madalate jalgadega puukast.
Tangukast oli liigutatav ning põrandaga statsionaarselt sidumata väiksemõõduline kahesalveline kirst. Kast, kuhu tuuliku jahukirstu sõelalt kukkusid tangud ja kroovitud terad, oli jahukirstuga ühelaiune ning jagatud vaheseinaga kaheks osaks. Jahvatamisel rappusid erineva raskusega terad ja tangud eri lahtritesse.
Haljastus

Haljastus on pargi, aia, majaümbruse või muu rohelusega ala kujundus, mis hõlmab kõnniteede ja muru rajamist, taimede istutamist.
Kõrvtarrikulaadsed

Kõrvtarrikulaadsed ("Auriculariales") on kandseente hõimkonda kuuluv seente selts.
Kõrvtarrikulised

Kõrvtarrikulised ("Auriculariaceae") on kandseente hõimkonda kuuluv seente sugukond.
Taelikulaadsed

Taelikulaadsed ("Hymenochaetales") on klassi "Agaricomycetes" kuuluv kandseente selts.
USA Neitsisaared 2022. aasta taliolümpiamängudel

USA Neitsisaared osalesid 2022. aasta taliolümpiamängudel Pekingis ühe sportlasega.
USA Neitsisaari esindas skeletonisõitja Katie Tannenbaum, kes jäi naiste võistlusel 25 sportlase seas 25. kohale.
Marc Elias

Marc Erik Elias (sünd. 1. veebruaril 1969) on Ameerika Ühendriikide advokaat. 
Ta on Demokraatlikule Parteile andnud valimiste ajal õigusabi, 2021. aastal lahkus ta Perkins Coie advokaadibüroost ning asutas enda büroo Elias Law Group.
Elias töötas nõunikuna nii Hillary Clintoni kampaaniameeskonnas 2016. aasta valimistel kui ka John Kerry meeskonnas 2004. aasta valimistel. Pärast 2020. aasta valimisi tegeles ta kohtutes Donald Trumpi poolt vaidlustatud valimistulemuste kaitsmisega. Kohtutesse jõudis 64 kaasust, millest ta võitis alguses 63. Viimane kohtuotsus pöörati hiljem samuti tema ja Joe Bideni kasuks ümber. 
2020. aastal asutas ta veebipõhise mõttekoja Democracy Docket, mis tegeleb valimisõiguste ja -vaidlustega.
Alfa pank

 "Mitte segi ajada Alpha Bankiga."
Alfa pank (vene keeles Альфа Банк, Alfa Bank) on Venemaa pank, riigi suurim erapank. Selle asutas Mihhail Fridman, kes tegutseb endiselt ettevõtte juhina. Alfa panga peakorter asub Moskvas, sellel on üle 630 000 ärikliendi ning 7,3 miljoni erakliendi. Kokku pakutakse teenuseid seitsmes riigis, peamiselt Venemaal ja Ukrainas. Mõlemas riigis on Alfa pank 10 suurima panga seas. Ajakirja The Banker 2009. aasta 1000 suurima panga pingereas oli Alfa pank 270. kohal.
Ameerika Samoa 2022. aasta taliolümpiamängudel

Ameerika Samoa osales 2022. aasta taliolümpiamängudel Pekingis ühe sportlasega.
Ameerika Samoad esindas skeletonisõitja Nathan Crumpton, kes tuli meeste võistlusel 25 sportlase seas 19. kohale.
Michael Sussman

Michael A. Sussmann (sünd. 1964) on Ameerika Ühendriikide jurist, endine föderaalprokurör ning endine partner privaatsusele ja küberjulgeolekule keskendunud advokaadibüroos Perkins Coie.
Kui WikiLeaks 2016. aastal Demokraatliku Partei meilid lekitas, esindas ta Demokraatide Rahvuskomiteed ning uuris koos CrowdStrike'iga servereid.
Septembris 2021 esitas erinõunik John Durhami vandemeestekogu talle süüdistuse Donald Trumpi vastaste andmete võltsimisele kaasa aitamises. Sussmann ei tunnistanud enda süüd ning väitis, et süüdistus oli poliitiliselt motiveeritud.
Eduard Fortunat

Eduard Fortunat Badenist (17. september 1565 – 8. juuni 1600) oli Baden-Rodemacherni ja Baden-Badeni markkrahv.
Elu ja töö.
Londonis sündinuna oli Eduard Christoph II ja Rootsi printsessi Cecilia Vasa poeg. Ta sai nime Inglismaa kuningannalt Elizabeth I-lt, kes oli tema ristiema. Ta veetis oma esimese eluaasta Inglismaal Hampton Courti palees. 
Kui tema isa 1575. aastal suri, sai temast Baden-Rodemacherni markkrahv. Tema eestkostja Baieri hertsog Wilhelm V andis talle katoliikliku kasvatuse ja 1584. aastal pöördus ta luterlusest katoliiklusesse, nagu tema ema oli juba teinud.
Katoliiklaste ja protestantide vaheline tüli lõhestas Eduardi perekonna ning 18. novembril 1589 korraldas ta Badeni raekojas vestlusringi, et arutada katoliikluse (esindaja Johannes Pistorius), luterluse (esindajad Andreä ja Jacob Heerbrand) ning kalvinismi (mida esindas Schyrius) suhtelisi väiteid, kuid see põhjustas vaid seisukohtade tugevnemise.
13. märtsil 1591 sõlmis ta Brüsselis mittekirikliku abielu Breda kuberneri Joost van der Eyckeni tütre Maria van Eickeniga (1569 – 21. aprill 1636), mille ta seadustas alles 14. mail 1593 pärast tütre sündi. Lõpuks sündis neil neli last, kuid osaliselt tema naise väiksemate eellugude tõttu ei tunnustanud neid kunagi tema pärijateks Baden-Durlachi markkrahv Ernst Friedrich, kes sai tema järglaseks.
1587. aastal külastas ta oma sugulasi Rootsis, saatis oma nõbu, Rzeczpospolita kuningat (ja hiljem ka Rootsi kuningat) Sigismund III Vasat Poolas ning määrati 1588. aastal Poola tolli ja kaevanduste juhiks. Samal aastal päris ta Baden-Badeni, ühendades selle taas Baden-Rodemacherniga. Kuid ta kohtles luterlasi karmilt ja raiskas territooriumi ressursse ning tema abielu ja lapsed ei olnud sugulaste poolt heaks kiidetud. Seetõttu võttis 1594. aastal kogu Baden-Badeni üle sugulane, Baden-Durlachi markkrahv Ernst Friedrich. (Eduardi pojad ennistati alles 1622. aastal pärast Wimpfeni lahingut, kui nende katoliiklus neile eelise andis.)
Eduard päris oma vanematelt võlad ja süvendas neid. Pärast oma markkrahvkonna kaotust elas ta erinevates lossides ja püüdis raha koguda raha vermimise, alkeemia ja musta maagia abil, tuues Padovast endale appi Paul Pestalozzi Clavellast ja Mascarello Chiost, ning tal õnnestus nööpnõelte vahakujusse torkimisega Ernst Friedrichile valu tekitada. Samuti on teatatud, et ta püüdis Ernst Friedrichit mürgitamisega tappa. Väidetavalt võrgutas ta ka oma kastellaani tütre ja põhjustas selle surma Yburgis, mis on nüüd varemeis ja seal kummitavat.
1597. aastal saadeti ta Saksamaale Hispaania valitsuse nimel palgasõdureid värbama. 1598. aastal osales ta oma nõbu Sigismundi katses võita Rootsi tagasi selle onult Karl IX-lt ja Stångebro lahingus. Taanlased võtsid Eduardi kinni ja vangistasid lühikeseks ajaks.
Ta suri 1600. aastal Kastellauni lossis kivitrepil kukkumise tagajärjel, tõenäoliselt purjus peaga.
Tai 2022. aasta taliolümpiamängudel

Tai osales 2022. aasta taliolümpiamängudel Pekingis nelja sportlasega. See oli viies kord, kui Tai taliolümpiamängudest osa võttis.
Taid esindasid mäesuusatajad Mida Fah Jaiman ja Nicola Zanon ning murdmaasuusatajad Karen Chanloung ja Mark Chanloung.
Iraan 2022. aasta taliolümpiamängudel

Iraan osales 2022. aasta taliolümpiamängudel Pekingis kolme sportlasega.
Iraani esindasid mäesuusatajad Hossein Saveh-Shemshaki ja Atefeh Ahmadi ning murdmaasuusataja Danial Saveh Shemshaki.
10. veebruaril 2022 andis Saveh-Shemshaki positiivse dopinguproovi.
Ukraina 2022. aasta taliolümpiamängudel

Ukraina osales 2022. aasta taliolümpiamängudel Pekingis 45 sportlasega, kes võistlesid 12 spordialal.
Trinidad ja Tobago 2022. aasta taliolümpiamängudel

Trinidad ja Tobago osales 2022. aasta taliolümpiamängudel Pekingis kahe sportlasega. See oli neljas kord, kui Trinidad ja Tobago taliolümpiamängudest osa võttis.
Trinidadi ja Tobagot esindas kahebobimeeskond koosseisus Axel Brown ja Andre Marcano.
Ondřej Kaše

Ondřej Kaše (sündinud 8. novembril 1995 Kadaňis) on Tšehhi jäähokimängija, kes mängib NHL-i klubis Toronto Maple Leafs ründajana paremäärel.
Ta alustas klubikarjääri Tšehhi klubis Chomutovi Piráti, debüteerides Tšehhi kõrgliigas hooajal 2013–14.
2014. aastal valis Anaheim Ducks ta NHL-i "draft"is 205. valikuna. 2015. aasta mais sõlmis ta Ducksiga kolmeaastase lepingu. Hooajal 2015–16 mängis ta American Hockey League'is Ducksi tütarklubis San Diego Gulls. Ducksi meeskonnas debüteeris ta NHL-is hooajal 2016–17. Esimese värava lõi ta liigas 1. detsembril 2016 mängus Vancouver Canucksi vastu. Debüüthooajal kogus Kaše NHL-is viis väravat ja kümme väravasöötu. Hooajal 2017–18 tegi ta NHL-is 20+18 ning see on jäänud seni tema kõige edukamaks hooajaks.
2020. aasta veebruaris kaubeldi Kaše Boston Bruinsile. 2021. aasta juulis sõlmis ta üheaastase lepingu Maple Leafsiga.
Tema noorem vend David Kaše on samuti jäähokimängija.
Kanada 2022. aasta taliolümpiamängudel

Kanada osales 2022. aasta taliolümpiamängudel Pekingis 215 sportlasega (109 meest ja 106 naist), kes võistlesid 14 spordialal.
Olümpiavõitjaks tulid lumelaudur Maxence Parrot, Kanada kiiruisutamisnaiskond (Ivanie Blondin, Valérie Maltais, Isabelle Weidemann), lühirajauisutamise meeskond (Pascal Dion, Steven Dubois, Jordan Pierre-Gilles, Charles Hamelin, Maxime Laoun) ja jäähokinaiskond.
Nicolas Aubé-Kubel

Nicolas Aubé-Kubel (sündinud 10. mail 1996 Slave Lake'is Alberta provintsis) on Kanada jäähokimängija, kes mängib NHL-i klubis Washington Capitals ründajana paremäärel.
Aastatel 2012–2016 mängis ta Quebec Major Junior Hockey League'i klubis Val-d'Or Foreurs. 2014. aastal tuli ta klubiga liiga meistriks.
2014. aastal valis Philadelphia Flyers ta NHL-i "draft"is 48. valikuna. Hooaja 2015–16 lõpus debüteeris Aubé-Kubel American Hockey League'is Flyersi tütarklubis Lehigh Valley Phantoms. Phantomsi põhikoosseisu kuulus Aubé-Kubel järgmisel kolmel hooajal.
NHL-is debüteeris Aubé-Kubel Flyersi meeskonnas 30. oktoobril 2018 mängus Anaheim Ducksis, mängides neljandas ründekolmikus koos Scott Laughtoni ja Jori Lehteräga. Hooajal 2018–19 sai Aubé-Kubel NHL-is kirja üheksa mängu, kuid ei saanud kordagi mänguaega üle kaheksa minuti. 2019. aasta juulis pikendas ta Flyersiga lepingu ühe aasta võrra. Uuesti kutsuti ta Phantomsist Flyersi 2019. aasta detsembris. Esimese värava lõi ta liigas 23. detsembril 2019 mängus New York Rangersi vastu. Hooajal 2019–20 kindlus ta koha Flyersi neljandas ründekolmikus koos Michael Raffli ja Nate Thompsoniga. Kokku jäi 2019–20 põhiturniiril tema arvele 7+8. Hooaja 2019–20 väljalangemismängudes lõi Aubé-Kubel kaks väravat ja andis ühe väravasöödu. Hooajal 2020–21 mängis ta neljandas ründekolmikus kaitsvamat rolli ning 50 mänguga kogus ta 3 + 9.
2021. aasta novembris loobus Flyers temast, misjärel hankis Aubé-Kubeli mängijaõigused Colorado Avalanche. 2022. aastal võitis ta Avalanche'iga Stanley karika, kuigi Aubé-Kubel ise väljalangemismängudes ühtegi resultatiivsuspunkti kirja ei saanud. 2022/23. põhihooaeg oli enne seda olnud tema senise NHL-i karjääri kõige resultatiivsem (11+11).
2022. aasta juulis sõlmis ta üheaastase lepingu Toronto Maple Leafsiga. 2022. aasta novembris Maple Leafs loobus Aubé-Kubelist, kui ta oli olnud kuues esimeses mängus ühegi resultatiivsuspunktita. Pärast seda hankis tema mängijaõigused Washington Capitals. Capitalsis sai ta sel hooajal kirja 4 + 8. 2023. aasta märtsis pikendas Aubé-Kubel Capitalsiga lepingut ühe aasta võrra.
Kriitvalge

Kriitvalge või lubivalge on kriidi värvust meenutav valge värvitoon.
Karakterilt kuiv, surnud, kõva ja rabe, seostub kustumise, aegumisega. Värvinimetust kasutatakse sageli väga heleda, ebaloomulikult valge näojume kirjeldamiseks.
2022. aasta taliolümpiamängude medalitabel

2022. aasta taliolümpiamängude medalitabel on loetelu riikide olümpiakomiteedest nende sportlaste võidetud medalite arvu järgi. 
Kui 2002. aasta taliolümpiamängudel jagati välja 78 medalikomplekti, siis 2022. aastal juba 109. Enim kuldmedaleid (16) võitis Norra, mis on ka uus taliolümpiamängude rekord.
Cole Caufield

Cole Caufield (sündinud 2. jaanuaril 2001 Mosinees, Wisconsini osariigis) on USA jäähokimängija, kes mängib NHL-i klubis Montreal Canadiens ründajana paremäärel.
Aastatel 2017–2019 mängis ta United States Hockey League'is U.S. National Development Teamis ning 2019–2021 Wisconsini Ülikooli jäähokimeeskonnas. Hooajal 2020–21 oli ta ülikoolide liigas suurim väravakütt ja resultatiivseim mängija (30+22), pälvides hooaja parimale mängijale antava Hobey Baker Award'i.
2019. aastal valis Canadiens ta NHL-i "draft"is 15. valikuna. 2021. aasta märtsis sõlmis ta Canadiensiga kolmeaastase lepingu. Ta asus esmalt mängima American Hockey League'is Canadiensi tütarklubis Laval Rocket, tehes kahe mänguga 3+1. Paul Byroni ja Jonathan Drouini vigastuste tõttu avanes Caufieldile koht Canadiensi meeskonnas ning NHL-is debüteeris ta 26. aprillil 2021 mängus Calgary Flamesi vastu. Esimese värava, milleks oli võiduvärav lisaajal, lõi ta liigas 1. mail mängus Ottawa Senatorsi vastu. Kaks päeva hiljem lõi ta lisaajal võiduvärava ka Toronto Maple Leafsi vastu. Sellega sai Caufield alles kolmandaks mängijaks NHL-i ajaloos, kes on oma kaks esimest väravat löönud lisaajal. Hooaja 2020–21 põhiturniiril jäi tema arvele neli väravat ja üks väravasööt. Samal ajal jõudis ta Canadiensiga Stanley karika finaali, kus kaotati Tampa Bay Lightningile. Väljalangemismängudes tegi Caufield 4+8.
2018. aastal võitis Caufield USA kuni 18-aastaste koondisega omavanuste meistrivõistlustel hõbemedali ja 2019. aastal pronksmedali. 2019. aasta kuni 18-aastaste maailmameistrivõistlustel lõi ta 14 väravat, mis on ühe turniiri rekord. Lisaks valiti Caufield 2019. aastal turniiri väärtuslikumaks mängijaks ja parimaks ründajaks. 2021. aastal tuli ta USA koondisega juunioride maailmameistriks.
Prantsusmaa 2022. aasta taliolümpiamängudel

Prantsusmaa osales 2022. aasta taliolümpiamängudel Pekingis 86 sportlasega, kes võistlesid 10 spordialal.
Olümpiavõitjaks tulid laskesuusatajad Quentin Fillon Maillet, kes võitis meest eraldistardist sõidu ja jälitussõidu ja Justine Braisaz-Bouchet ühisstardiga sõidus, mäesuusataja Clément Noël meeste slaalomis ning iluuisutajad Gabriella Papadakis ja Guillaume Cizeron jäätantsus.
Taelikulised

Taelikulised ("Hymenochaetaceae") on klassi "Agaricomycetes" kuuluv kandseente sugukond.
Taigapässik (perekond)

Taigapässik ("Inonotopsis") on klassi "Agaricomycetes" kuuluv kandseente perekond.
Inocutis

Inocutis on klassi "Agaricomycetes" kuuluv kandseente perekond.
Liike.
Liigid on liigutatud teistesse perekondadesse.
Tammepässik

Tammepässik ("Inonotus dryophilus") on perekonda "Inocutis" kuuluv seeneliik.
Seen kuulus varem pässiku perekonda.
Ta on Eestis arvatud II kaitsekategooriasse (seisuga 2012).
Eestis võib teda leida naadi kasvukohatüübist.
Puudrisinine

Puudrisinine (inglise keeles "powder blue") on üks sinistest värvitoonidest, kahvatu pastelne sinine värvus.
Tõlkelaen inglise keelest, kasutatakse moesõnavaras.
Ajaloost.
Nimetus "powder blue" on tuletatud smaldipulbrist, peenestatud koobaltklaasist, mida kasutati 16. ja 17. sajandil valgete kangaste ja rõivaste töötluseks nende kollastumise vältimiseks - riidesse mässitud smaldipurukänkraga hõõruti pesemisel riiet, et see paistaks optiliselt valgem. Kui algselt tähendas "powder blue" smaldi õiget säravsinist tooni, siis ajapikku hakati seda kasutama heledama sinise värvitooni märkimiseks.. Eesti keeles on taolise optilise valgendamise protsessi nimetatud sinetamiseks ja selleks on kasutatud sinisest pigmendist (tänapäeval ultramariin) valmistatud pesusinet.
Xanthoporia

Xanthoporia on klassi "Agaricomycetes" kuuluv kandseente perekond.
Liike.
Liigid on liigutatud teistesse perekondadesse.
Luuska lauluühing

Luuska lauluühing on Tartus tegutsev segakoor.
Koor asutati ja tegutses 1930. aastatel Luuska külas Võrumaal kuni teise maailmasõjani. 2010. aastal taasasutati Tartus.
2023. aastast juhib koori Karita Käesel.
Austraalia 2022. aasta taliolümpiamängudel

Austraalia osales 2022. aasta taliolümpiamängudel Pekingis 44 sportlasega, kes võistlesid 10 spordialal.
Olümpiavõitjaks tuli vigursuusataja Jakara Anthony.
Hiina Taipei 2022. aasta taliolümpiamängudel

Hiina Vabariik osales Hiina Taipei nime all 2022. aasta taliolümpiamängudel Pekingis 4 sportlasega, kes võistlesid 3 alal.
Hiina Taipeid esindasid 2 mäesuusatajat, 1 kelgutaja ja 1 kiiruisutaja.
Ilja Samsonov

Ilja Aleksejevitš Samsonov (vene keeles Илья Алексеевич Самсонов; sündinud 22. veebruaril 1997 Magnitogorskis) on Venemaa jäähokimängija, kes mängib väravavahina NHL-i klubis Toronto Maple Leafs.
Hooajal 2014–15 debüteeris ta KHL-is Magnitogorski Metallurgi meeskonnas. 2016. aastal võitis ta Metallurgiga Gagarini karika.
2015. aastal valis Washington Capitals ta NHL-i "draft"is 22. valikuna. 2018. aasta mais sõlmis ta Capitalsiga kolmeaastase lepingu. Hooajal 2018–19 mängis Samsonov American Hockey League'is Capitalsi tütarklubis Hershey Bears. NHL-is debüteeris ta 4. oktoobril 2019 mängus New York Islandersi vastu.
2022. aasta juulis sõlmis ta üheaastase lepingu Toronto Maple Leafsiga.
2016. aastal võitis Samsonov Venemaa kuni 20-aastaste koondisega juunioride maailmameistrivõistlustel hõbemedali ja 2017. aastal pronksmedali.
Puerto Rico 2022. aasta taliolümpiamängudel

Puerto Rico osales 2022. aasta taliolümpiamängudel Pekingis kahe sportlasega.
Puerto Ricot esindasid mäesuusataja William Flaherty ja skeletonisõitja Kellie Delka.
Hongkong 2022. aasta taliolümpiamängudel

Hongkong osales 2022. aasta taliolümpiamängudel Pekingis kolme sportlasega. See oli kuues kord, kui Hongkong taliolümpiamängudel osales.
Hongkongi esindasid mäesuusatajad Adrian Yung ja Audrey King ning lühirajauisutaja Sidney Chu.
Holland 2022. aasta taliolümpiamängudel

Holland osales 2022. aasta taliolümpiamängudel Pekingis 41 sportlasega, kes võistlesid 7 spordialal.
Olümpiavõitjaks tulid kiiruisutajad Irene Schouten (3 korda), Ireen Wüst, Thomas Krol ja Kjeld Nuis, lühirajauisutaja Suzanne Schulting ning lühirajauisutamisnaiskond (Suzanne Schulting, Selma Poutsma, Xandra Velzeboer, Yara van Kerkhof).
Šveits 2022. aasta taliolümpiamängudel

Šveits osales 2022. aasta taliolümpiamängudel Pekingis 167 sportlasega, kes võistlesid 13 spordialal.
Olümpiavõitjaks tulid mäesuusatajad Beat Feuz, Lara Gut-Behrami, Marco Odermatt, Corinne Suter ja Michelle Gisin ning vigursuusatajad Mathilde Gremaud ja Ryan Regez.
Itaalia 2022. aasta taliolümpiamängudel

Itaalia osales 2022. aasta taliolümpiamängudel Pyeongchangis 118 sportlasega, kes võistlesid 13 spordialal.
Olümpiavõitjaks tulid lühirajauisutaja Arianna Fontana ja jääkeeglisegavõistkond koosseisus Stefania Constantini ja
Amos Mosaner.
Lõuna-Korea 2022. aasta taliolümpiamängudel

Lõuna-Korea (Korea Vabariik) osales 2022. aasta taliolümpiamängudel Pekingis 64 sportlasega, kes võistlesid 13 spordialal.
Olümpiavõitjaks tulid lühirajauisutajad Hwang Dae-heon ja Choi Min-jeong.
Jamaica 2022. aasta taliolümpiamängudel

Jamaica osales 2022. aasta taliolümpiamängudel Pekingis kuue sportlasega.
Jamaicat esindasid mäesuusataja Benjamin Alexander ning bobisõitjad Jazmine Fenlator-Victorian, Shanwayne Stephens, Ashley Watson, Rolando Reid ja Nimroy Turgott.
Corbehem

Corbehem (lääneflaami: "Corbeham") on vald Põhja-Prantsusmaal Pas-de-Calais' departemangus.
Põllumajanduslik ja kergetööstuslik küla asub 27 km Arrasist kirdes tee D45 ääres. Scarpe jõgi voolab läbi valla.
Irpicaceae

Irpicaceae on klassi "Agaricomycetes" kuuluv kandseente sugukond.
Couin

Couin on vald Põhja-Prantsusmaal Pas-de-Calais' departemangus.
Väike põllumajandusküla asub 25 km Arrasist edelas teede D25 ja D2 ristumiskoha ümbruses, Authie jõe kallastel. Seal elas 1999. aasta seisuga 90 inimest ja 2019. aasta seisuga 96 inimest.
Smalt (pigment)

Smalt on pulbriks peenestatud sinine koobalt-kaaliumklaas, mida 15.–18. sajandil kasutati värvipigmendina.
Smaldi koostis: 65% SiO2 + 15% K20 + 5% Al2O3 + 10% CoO
Värvainete indeksis on smaldi tähised PB 32 (Pigment Blue 32) ja CI 77365.
Omadused.
Smalt on hea valguskindlusega ja keemiliselt stabiilne, nagu kõik klaasil baseeruvad pigmendid (kui on õigesti valmistatud). Smalt toimib pigmendina paremini vee baasil värvides, nagu tempera, ja lubivärvides. Ajapikku kipub smaldi värvus siiski tuhmuma. Õlivärvides smaldi sinine värvus kaob, sest värvi andev koobaltiühend liigub klaasist õlisse, omandades oliivja varjundi või lausa oliivrohelise värvuse; edasi võib see manduda plekiliseks hallikaks tooniks smaldi leeliselise komponendi reageerimise tõttu õliga. Smaldi värvikaotust saab ennetada selle segamisel pliivalgega.
Ajaloost.
Lääne-Euroopas kasutati smalti maalipigmendina 15.–18. sajandil. On väidetud, et smaldi leiutas 1540. aasta paiku Böömimaa klaasimeister Christian Schiirrer, kuid koobaltklaasi tunti ja kasutati juba Vana-Egiptuses alates 27. sajandist eKr, hiljem ka Pärsias. Koobalti omadusi klaasis võisid tunda ka Veneetsia klaasimeistrid, sest on säilinud koobaltiga värvitud Veneetsia klaasist nõusid 15. sajandist. Smalti kasutati ka Delfti keraamikas koobaltsinises glasuuris.
Ehkki üksikuid näiteid leiab ka 15. sajandist, hakati smalti Euroopa maalikunstis laialdasemalt kasutama alates 16. sajandi lõpust. Smalt oli populaarne pigment oma odavuse tõttu, võrreldes palju kallima ultramariiniga. 17. sajandil sai selle tootmine eeskätt hollandlaste ja flaamlaste tegevusalaks. Smalt toimib hea sikatiivina ja seda lisati taimsetel värvainetel põhinevatele lakkpigmentidele täiteainena ja kuivamise hõlbustajana.
Smalt

Smalt võib tähendada olenevalt kontekstist üht kahest:
Smalt (klaas)

Smalt on värviline läbipaistmatu klaas, mis on valmistatud erilise tehnoloogiaga ja millele on lisatud eri värvust andvaid metallioksiide. Antiiksetes ja Bütsantsi mosaiikides on kasutatud väikesi kuupjaid smalditükikesi ("tesserae" 'kuubikud', 'täringud').
Omadused.
Smalti on valmistatud erinevate tehnoloogiatega eri värvides ja läbipaistvuses:
Like a Prayer

"Like a Prayer" on Ameerika laulja Madonna esitatud laul.
See ilmus sama pealkirjaga stuudioalbumi singlina 1989. aastal.
Carl Jenkinson

Carl Daniel Jenkinson (sündinud 8. veebruaril 1992 Harlow's) on Inglismaa jalgpallur, kes mängib paremkaitsjana Austraalia kõrgliiga klubis Melbourne City.
Ta alustas klubikarjääri Inglismaa klubis Charlton Athletic, debüteerides Inglismaa tugevuselt kolmandas liigas hooajal 2010–11.
2011. aasta juunis sõlmis ta lepingu Inglismaa kõrgliiga klubiga Arsenal. Aastatel 2014–2016 mängis ta Arsenalist laenul Inglismaa kõrgliiga klubis West Ham United ja hooajal 2017–18 Inglismaa esiliiga klubis Birmingham City.
2019. aasta augustis sõlmis ta kolmeaastase lepingu Inglismaa esiliiga klubiga Nottingham Forest. 2022. aasta jaanuaris suundus ta hooaja lõpuni laenule Melbourne Citysse.
Jenkinson mängis Inglismaa ja Soome noortekoondistes (tema ema on soomerootslane). Ainsal korral mängis ta Inglismaa jalgpallikoondises 14. novembril 2012 sõprusmängus Rootsi vastu.
Nicholas Jensen

Nicholas B. Bernsdorf Jensen (sündinud 8. aprillil 1989 Kopenhaagenis) on Taani jäähokimängija, kes mängib ründajana Saksamaa kõrgliiga klubis Berliini Eisbären.
Juuniorina kuulus ta Rootsi klubidesse. Aastatel 2008–2010 mängis ta North American Hockey League'i klubis Bismarck Bobcats. Aastatel 2010–2014 mängis ta Plattsburghi State University of New York jäähokimeeskonnas.
Aastatel 2014–2017 mängis Taani kõrgliigas, esimesel hooajal Aalborg Piratesis, teisel hooajal Esbjerg EfB-s ja kolmandal hooajal Rungstedis. 2016. aastal tuli ta Esbjergiga Taani meistriks.
Aastatel 2017–2019 mängis ta Saksamaa kõrgliigas Fischtown Pinguinsi ja 2019–2021 Düsseldorferi ridades.
Taani jäähokikoondise koosseisus on Jensen osalenud kuutel maailmameistrivõistlustel (2015, 2016, 2017, 2018, 2019 ja 2021) ning 2022. aasta taliolümpiamängudel.
Frederik Storm

Frederik Storm (sündinud 20. veebruaril 1989 Gentoftes) on Taani jäähokimängija, kes mängib ründajana Saksamaa kõrgliiga klubis ERC Ingolstadt.
Aastatel 2007–2009 ja 2011–2012 mängis ta Taani kõrgliigas Herlev Hornetsi ning 2009–2011 SønderjyskE ridades. 2010. aastal tuli ta SønderjyskEga Taani meistriks. Hooajal 2011–12 valiti Jensen Taani kõrgliiga hooaja parimaks mängijaks ja liiga sümboolsesse koosseisu.
Aastatel 2012–2020 mängis ta kaheksa hooaega Rootsi klubis Malmö Redhawks, millest viimased viis hooaega kõrgliigas.
2020. aasta augustis sõlmis ta lepingu Ingolstadtiga.
Taani jäähokikoondise koosseisus osales Jensen jäähoki maailmameistrivõistlustel esmakordselt 2011. aastal ning on alates sellest ajas pidevalt koondisse kuulunud. Ta osales Taani koondises ka 2022. aasta taliolümpiamängudel.
Meelis Tõrv

Meelis Tõrv (8. mai 1973 – 19. november 2021) oli Eesti raadiosaatejuht.
Ta tegi kuni aastani 2014 koos Kirsti Timmeriga raadiosaadet Naistekas raadios Sky Plus.
Ta oli ka raadiojaama NRJ FM programmijuht.
2019. aastast juhtis ta Rock FM hommikuprogrammi.
Tõrv suri ootamatu terviserikke tagajärjel.
Aleksander Salmin

Aleksander Salmin (sündinud 16. aprillil 1949 Gorkis) on Eesti akvarellist ja illustraator.
1963. aastal lõpetas Gorkis kaheksaklassilise kooli ning asus õppima kohalikku kunstikooli, mille lõpetas 1968. aastal joonistamise ja joonestamise õpetajana. Tallinna asununa lõpetas ta 1978. aastal Eesti NSV Riikliku Kunstiinstituudi graafikuna.
Töötas Eesti Kunstiakadeemias üldmaali eriala õppejõuna ja andis tunde Koidu tänava kunstikoolis. 
Ta on illustreerinud piltteavikud "Minu koer" (1990) ja "Piiblilood" (1990 ja 1991), Ariadna Šalari jutustuse "Nästurel" (1987), Mare Müürsepa jutustuse "Lehmaga mere ääres" (1987) ja muid teoseod. On osalenud riiklikel ja rahvusvahelistel akvarellistide näitustel. 
Ta on laste kunstiraamatu "Kunstikuningriigis" (2002) autor ning moe ajalugu käsitleva teose "Mood läbi aegade" (1998, koos Pilvi Blankin-Salminiga) kaasautor ja illustreerija. Ta on koostanud lühitutvustuse "Padise muistised" (1999). 
Isiklikku.
Ta on olnud abielus vaibakunstnik Pilvi Blankin-Jonesiga. Tema tütred on sotsioloog Joanna Kitsnik ja kunstnik Elisabeth Salmin.
Elisabeth Salmin

Elisabeth Salmin (sündinud 26. novembril 1979 Tallinnas) on eesti kunstnik ja hollandi keele tõlk.
Salmin on lõpetanud 2006. aastal Eesti Kunstiakadeemia stsenograafia eriala ja õppis Balti Filmi- ja Meediakoolis magistrantuuris, mis jäi lõpetamata. Ta on mitme lühianimafilmi režissöör.
Alates 2007. aastast on ta elanud perioodiliselt Hollandis.
2020. aastal võttis Hollandi lastekaitse temalt ära toona nelja-aastase tütre. Juhtumit kajastas ka "Pealtnägija". 2021. aastal Harju Maakohtu otsusega taastati lapse ema hooldusõigus ja laps tagastati emale. 
Isiklikku.
Ta vanemad on kunstnik Aleksander Salmin ja vaibakunstnik Pilvi Blankin-Jones, õde on sotsioloog Joanna Kitsnik.
Philipp III (Baden-Rodemachern)

Philipp III Baden-Rodemachernist (15. august 1567, Rodemachern – 6. november 1620, Hochburgi linnus Emmendingenis) oli Baden-Rodemacherni markkrahv 1588. aastast kuni oma surmani.
Elu.
Philipp III oli Christopher II ja Cecilia Vasa teine poeg.
Ta päris Baden-Rodemacherni pärast oma venna Eduard Fortunati surma 1600. aastal ja asus elama Ettlingeni lossi.
1605. aastal värbas Philipp sõdureid Baden-Badeni vabastamiseks, mis oli 1594. aastast Baden-Durlachi poolt okupeeritud. Katse nurjus ja Philippi nõbu Georg Friedrich võttis ta vangi. Philippi hoiti Durlachis ja hiljem Hochburgi linnuses, kus ta 1620. aastal lastetuna suri.
Hermann Fortunat

Hermann Fortunat Baden-Rodemachernist (23. jaanuar 1595, Rastatt – 4. jaanuar 1665, Kastellaun) oli Baden-Rodemacherni markkrahv. Ta oli markkrahv Eduard Fortunati ja Maria van Eickeni (suri 21. aprillil 1636) poeg.
Abielud ja lapsed.
Markkrahv Hermann Fortunat abiellus 18. aprillil 1627 oma esimese naise, Criechingeni krahv Christophi tütre Antonie Elisabethiga (suri 12. jaanuaril 1635). Nad said kolm last:
Seejärel abiellus markkrahv Hermann Fortunat oma teise naise, Falkensteini krahvi Philipp Franzi tütre Marie Sidoniega (1605-1675). Nad said kaks last:
Karl Wilhelm Eugen (Baden-Rodemachern)

Karl Wilhelm Eugen (1627–1666) oli Baden-Rodemacherni markkrahv ja Kölni kanoonik. Ta oli markkrahv Hermann Fortunati ja Antonie Elisabeth von Criechingeni (suri 12. jaanuaril 1635) poeg.
Ta oli kuningas Ferdinand IV kammerhärra ja Kölni toomkapiitli kanoonik. Tema surmaga hääbus Baden-Rodemacherni noorem liin ja Baden-Rodemachern läks tagasi Baden-Badenile — kuigi Rodemachern ise oli tol ajal Prantsusmaa poolt okupeeritud.
Shouse

Shouse on Austraalia elektroonilise muusika ansambel, mis on enim tuntud laulu "Love Tonight" järgi.
Ansambli moodustavad Jack Madin ja Uus-Meremaalt pärit Ed Service. Ansambel tegutseb alates 2015. aastast.
Love Tonight

"Love Tonight" on Austraalia elektroonilise muusika ansambli Shouse laul. See ilmus singlina 14. detsembril 2017, aga sai laiemalt populaarseks 2021. aastal pärast mitmeid remikse.
Laul salvestati Melbourne'is juba 2015. aastal, selle pikkus on 8 minutit ja 13 sekundit.
American Song Contest

American Song Contest on Ameerika Ühendriikides toimuv Eurovisiooni-laadne lauluvõistlus. 
Laule esitavad võistlusele kõik 50 osariiki, viis territooriumi ja pealinn Washington ning parim laul saab parima algupärase laulu ("Best Original Song") auhinna. 
2022. aasta võistlus toimus 21. märtsist kuni 9. maini ja oli eetris NBC-s. Saadet juhtisid Snoop Dogg ja Kelly Clarkson.
Burn (energiajook)

Burn (inglise keelest "põletus") on energiajoogimark, mis kuulub ning mida turundab Ameerika Ühendriikide ettevõte The Coca-Cola Company. Seda müüakse enam kui 80 riigis, sealhulgas Eestis. Jook jõudis turule aastal 2001 ja seda toodab Monster Beverage.
Friedrich Robert Helmert

Friedrich Robert Helmert (31. juuli 1843 Freiberg – 15. juuni 1917 Potsdam) oli saksa geodeet ja vigade teooriate kirjutaja.
Elulugu.
Lapsepõlv ja haridus.
Friedrich Robert Helmert sündis Johann Friedrich Helmerti ja tema naise Christiane Fredericke peres. Helmert oli pere noorim laps, tal oli 16 õde-venda, kellest paljud surid juba laosena. Noorpõlve veetis ta Freibergis, kus ta aastatel 1849–1857 õppis kodulinnas asuvas Knabenbürgerschule poistekoolis. 13-aastaselt alustas Helmert õpinguid Annenrealschule koolis. Tänu headele õpitulemustele sai ta võimaluse suunduda pärast kooli lõpetamist Freibergist Dresdeni linna Polütehnika Kolledžisse, mis on tänapäeval tuntud kui Dresdeni Tehnikaülikool, kus ta hakkas inseneeriat õppima. Seal süvenes ka huvi geodeesia vastu. Doktorikraadi sai Helmert 12. mail 1868 Leipzigi Ülikoolis.
Pärast õpinguid.
Kaks aastat peale doktorikraadi saamist, aastal 1870, sai Helmert uue tehnikaülikooli RWTH Aacheni instruktoriks ja kaks aastat hiljem professoriks. Aitas Saksa keisririigil üle minna 1872. aastal meetermõõdustikule. 
Panus geodeesiasse.
Friedrich R. Helmerti järgi on saanud nimetuse Helmerti teisendus. Tegemist on geomeetrilise teisendusmeetodiga kolmemõõtmelises ruumis. On kasutusel geodeesias nullpunktide vaheliste teisenduste tegemiseks. 
Tunnustus.
Ta oli ülemaailmse geodeetilise ühenduse "Rahvusvaheline Maa pöörlemisteenistus" president ning Preisi Teaduste Akadeemia liige Berliinis. 1905. aastal valiti Helmert Rootsi Kuningliku Teaduste Akadeemia liikmeks. Lisaks pälvis ta umbes 25 Saksa ja välismaist ordenit. Helmerti auks nimetati tema järgi kuukraater, mille 1973. aastal IAU heaks kiitis.
Paaristuumsed

Paaristuumsed ("Dikarya") on seente alamriik. 
Sellesse kuuluvad hõimkonnad:
Liudseened

Liudseened ("Pezizomycetes") on kottseente klass.
Sellesse kuulub selts liudikulaadsed ("Pezizales").
Liudikulaadsed

Liudikulaadsed ("Pezizales"), vanasti avalehterseened, on liudseente selts.
Sellesse kuuluvad sugukonnad:
Mürklilised

Mürklilised ("Morchellaceae") on liudikulaadsete sugukond.
Kurrel (perekond)

Kurrel ("Ptychoverpa") on mürkliliste hulka kuuluv seente perekond.
Perekonna autor on Émile Boudier (1907). 
Liik:
Sõrmkübarseen

Sõrmkübarseen ("Verpa digitaliformis") on sõrmkübarseene perekonda hulka kuuluv seeneliik.
Mürkelliudik (perekond)

Mürkelliudik ("Disciotis") on mürkliliste hulka kuuluv seente perekond.
Sellesse kuulub liik mürkelliudik "Disciotis venosa".
Nison Katzenelson

Nison Katzenelson (läti keeles "Nisons Kacenelsons"; 1864 Bobruisk, Minski kubermang – 9. november 1923 Liepāja) oli juudi rahvusest poliitik ja pankur. Ta oli I Riigiduuma liige Kuramaa kubermangust.
Ta sündis aastal 1864 Bobruiskis Minski kubermangus juudi rahvusest kaupmehe perekonnas. Ta lõpetas Berliini Ülikooli.
Aastal 1899 III ülemaailmsel sionistide kongressil määrati Juudi kolonisatsioonipanga direktoriks. Ta oli sionismi alusepanija Theodor Herzli lähedane mõttekaaslane, võitles juutide õiguste eest, oli aastal 1905 Venemaa juutidele võrdsete õiguste taotlemise seltsi asutajaid Vilniuses.
Aastal 1906 valiti I Riigiduuma liikmeks läti-juudi bloki kandidaadina Kuramaa kubermangust. Duumas olles kuulus kadettide fraktsiooni ja juutide rühma, valiti finantskomisjoni.
1917 aasta oktoobrist elas Lätis.
Michael Bunting

Michael Bunting (sündinud 17. septembril 1995 Ontario provintsis Scarborough's) on Kanada jäähokimängija, kes mängib NHL-i klubis Toronto Maple Leafs ründajana vasakäärel.
Aastatel 2013–2015 mängis ta Ontario Hockey League'i klubis Sault Ste. Marie Greyhounds.
2014. aastal valis Arizona Coyotes ta NHL-i "draft"is 117. valikuna.
Hooajal 2015–16 mängis ta American Hockey League'i klubis Springfield Falcons. Seejärel asus ta mängima Arizona Coyotesi tütarklubis Tucson Roadrunners.
NHL-is debüteeris Bunting 11. detsembril 2018 mängus Boston Bruinsi vastu ja lõi selles mängus kohe ka värava. Sel hooajal pääses ta NHL-is väljakule veel neljas mängus. Uuesti pääses ta Coyotesi meeskonda hooajal 2020–21, kui lõi 21 mänguga kümme väravat.
2021. aasta juulis sõlmis ta kaheaastase lepingu Maple Leafsiga.
2021. aastal tuli Bunting Kanada jäähokikoondise koosseisus maailmameistriks.
Alexander Kerfoot

Alexander Douglas Kerfoot (sündinud 11. augustil 1994 Vancouveris) on Kanada jäähokimängija, kes mängib keskründajana NHL-i klubis Toronto Maple Leafs.
Aastatel 2011–2013 mängis ta British Columbia Hockey League'i klubis Coquitlam Expres ja 2013–2017 Harvardi Ülikooli jäähokimeeskonnas.
2012. aastal valis New Jersey Devils ta NHL-i "draft"is 150. valikuna. Devilsiga ta lepingut ei sõlminud. 2017. aasta augustis sõlmis ta kaheaastase lepingu NHL-i klubiga Colorado Avalanche. Kerfoot paistis silma hooaja 2017–18 eel toimunud treeninglaagris ning kindlustas kohe koha Avalanche'i põhikoosseisus. Esimese värava lõi ta liigas 11. oktoobril 2017 mängus Boston Bruinsi vastu. Debüüthooajal sai NHL-is kirja 19 väravat ja 24 väravasöötu.
2019. aasta juulis kaubeldi Kerfoot Maple Leafsi.
Golden (Harry Stylesi laul)

"Golden" on briti laulja Harry Stylesi singel tema teiselt sooloalbumilt "Fine Line" (2019). Laulu kirjutas Styles koos Mitch Rowlandi, Tyler Johnsoni ja Kird Harpooniga. Johnson ja Harpoon tegelesid vastavalt produtseerimise ja kaasproduktsiooniga.
Lugu teenindati kaasaegne hittraadio formaatides Ühendkuningriigis 23. oktoobril 2020 albumi viienda singlina. USA-s teenindati lugu vastavalt 26. ja 27. oktoobril 2020 adult contemporary ja contemporary hit radio formaadis. See laul saavutas Ühendkuningriigi singlite edetabelis 26. ja USA "Billboard" Hot 100 57. koha.
Muru-pungsammal

Muru-pungsammal ("Bryum caespiticium") on pungsamblalaadsete seltsi ("Bryales") pungsamblaliste sugukonda ("Bryaceae") pungsambla perekonda ("Bryum") kuuluv sammaltaim. 
Kasvukoht.
Muru-pungsammal kasvab nii kuivades kui ka niisketes valgusrikastes kasvukohtades, paljanditel, loodudel, teepervedel, raudteetammidel. Võib kasvada väga sagedalt. Eestis leidub seda kõikjal. Muru-pungsammal ei ole looduskaitse all olev sammal. 
Liigi kirjeldus.
Muru-pungsammalt on võimalik hästi ära tunda selle järgi, et tal on väga pikad lehetipud, suudme alt tugevasti ahenenud eoskupar, urni suudmel väga hõredalt asetsevad välishambad ja väikesed eosed. Muru-pungsammal võib värvuselt olla valkjaskollane või hallikasroheline aga ka pruunikas. Ta kasvab 0,5–2 cm kõrguseks.
Muru-pungsammal on tavaliselt väga tiheda muruna kasvav sammal. Muru-pungsambla vars on tihedalt harunenud, varre alus risoidviltjas, paljude lühikeste või harvem ka pikemate flagellitaoliste harudega. Sambla lehed on lai-munajad kuni lantsetjad. Lehe tipp on pikalt teritunud. Sambla leheservad on kitsamatest rakkudest moodustunud kas ebaselge, harvem enamvähem selge palistusega või palistus puudub. Lehed on alusest kuni peaaegu tipuni allapoole käändunud. Lehe tipp on sile või nõrgalt hambuline. Tema leherood on ülaosas kollakasroheline ja see väljub lehe tipust väga pikalt. Lehelaba keskosas on rakud 12–15 µm laiad ja 30–70 µm pikad. Rosetti moodustavatel lehtedel on rakud lehe alaservas lühemad ja laiemad, need võivad olla ruudu- ja püstkülikukujulised ning kergelt puhetunud. 
Paljunemine.
Vegetatiivselt paljuneb ellipsoidsete või kerajate, pruunide või oranžide sigikehadega, mis on umbes 100–200 µm läbimõõduga. Sigikehad arenevad risoididel, mis on iseloomulik lubjarikastes kasvukohtades kasvavatele taimedele.
Muru-pungsammal on kahekojaline sammaltaim. Tema harjas on 1,5–4,5 cm kõrgune, värvuselt punane või pruun. Muru-pungsambla eoskupar on rippuv või longus, äraspidimunajas või ellipsoidne kuni silinderjas. Kaelaosa on järsult või pikkamööda ahenev lühike või kuni urni pikkusega. Eoskupra värvus võib olla helekollane kuni tumepruun. See on 2–4,5 mm pikk ja 0,5–1 mm lai. Eoskupar on kuivalt suudme alt tugevasti ahenenud. Eoskupra välishambad asuvad kupra suudmel hõredalt ja on värvuselt pruunikad või kahvatukollased. Neil esineb arvukalt liistakuid. Kupra sisehambad on värvuselt kollakad ja laiad ning laiade avadega. Kupra ripsmed on väga pikkade jätketega. Sõõr on 2-3 rakurea laiune ja see eraldub rulludes. Kupra kaas on suur, koonusjas, terava või tömbi tipuga. Muru-pungsambla eosed on 9–15 µm läbimõõduga, siledad, harva hõredalt peenenäsalised. Eosed valmivad suvel. Sammal on vormirikas.
Coullemont

Coullemont on vald Põhja-Prantsusmaal Pas-de-Calais' departemangus.
Väike põllumajandusküla asub 24 km Arrasist edelas teede D23 ja D80 ristumiskoha ümbruses, Somme'i departemangu piiril.
Kahevõistlus 2022. aasta taliolümpiamängudel

Kahevõistlus 2022. aasta taliolümpiamängudel peeti Snow Ruyi riiklikus suusahüppekeskuses ja põhja suusaalade ja laskesuusatamise keskuses. Võistlused toimusid 9.–17. veebruarini ja välja jagati kolm medalikomplekti: kaks individuaalvõistlusel ja üks meeskonnavõistluses.
Kokku jagati spordialale 55 kvoodikohta (kõik mehed), sama palju kui neli aastat varem 2018. aasta taliolümpiamängudel.
Tulemused.
Normaalmägi + 10 km.
&lt;br&gt;Finaal: 9. veebruar 
&lt;br&gt;Osavõtjaid: 45
&lt;br&gt;Riike: 17
&lt;br&gt;Olümpiavõitja 2018: Eric Frenzel, 
&lt;br&gt;Maailmameister 2021: Jarl Magnus Riiber, 
&lt;br&gt;&lt;br&gt;Ametlikud tulemused
Suur mägi + 10 km.
&lt;br&gt;Finaal: 15. veebruar 
&lt;br&gt;Osavõtjaid: 48
&lt;br&gt;Riike: 18
&lt;br&gt;Olümpiavõitja 2018: Johannes Rydzek, 
&lt;br&gt;Maailmameister 2021: Johannes Lamparter, 
&lt;br&gt;&lt;br&gt;Ametlikud tulemused
Meeskonnavõistlus (Suur mägi + 4x5 km).
 
&lt;br&gt;
Kuupäev: 17. veebruar
&lt;br&gt;Osavõtjaid: 10 võistkonda
&lt;br&gt;Olümpiavõitja 2018: &lt;br&gt;Vinzenz Geiger&lt;br&gt;Fabian Riessle&lt;br&gt;Eric Frenzel&lt;br&gt;Johannes Rydzek
&lt;br&gt;Maailmameister 2021: &lt;br&gt;Lukas Klapfer&lt;br&gt;Johannes Lamparter&lt;br&gt;Mario Seidl&lt;br&gt;Lukas Greiderer
&lt;br&gt;&lt;br&gt;Ametlikud tulemused
Courcelles-le-Comte

Courcelles-le-Comte (pikardi: "Courchelle-Comte") on vald Põhja-Prantsusmaal Pas-de-Calais' departemangus.
Courcelles-le-Comte asub 17 km Arrasist lõunas teede D12 ja D32 ristumiskoha ümbruses.
Jake Muzzin

Jacob Muzzin (hüüdnimi Jake Muzzin; sündinud 21. veebruaril 1989 Woodstockis Ontario provintsis) on Kanada jäähokimängija, kes mängib kaitsjana NHL-i klubis Toronto Maple Leafs.
Aastatel 2006–2010 mängis Muzzin Ontario Hockey League'i klubis Sault Ste. Marie Greyhounds. 2010. aastal pälvis ta liiga hooaja parimale kaitsemängijale antava Max Kaminsky Trophy.
2007. aastal valis Pittsburgh Penguins ta NHL-i "draft"is 141. valikuna. 
2010. aasta jaanuaris sõlmis ta kolmeaastase lepingu NHL-i klubiga Los Angeles Kings. Aastatel 2010–2013 mängis Muzzin põhiliselt American Hockey League'is Kingsi tütarklubis Manchester Monarchs. NHL-is debüteeris ta Kingsi meeskonnas hooajal 2010–11, kuid klubi põhikoosseisu kuulus ta alates hooajast 2012–13. Esimese värava lõi ta NHL-is 26. jaanuaril 2013 mängus Phoenix Coyotesi vastu. 2013. aasta juulis pikendas ta Kingsiga lepingut kahe aasta võrra. Hooajal 2013–14 asus ta mängima ühes kaitsepaaris koos Drew Doughtyga. 2014. aastal võitis ta Kingsiga Stanley karika. Hooaja 2013–14 väljalangemismängudes lõi Muzzin kaitsemängijatest enim väravaid (6). 2014. aasta oktoobris sõlmis Muzzin Kingsiga uue viieaastase lepingu.
2019. aasta jaanuaris kaubeldi Muzzin Maple Leafsi.
2015. aastal tuli Muzzin Kanada jäähokikoondise koosseisus maailmameistriks.
Couturelle

Couturelle on vald Põhja-Prantsusmaal Pas-de-Calais' departemangus.
Väike põllumajandusküla asub 25 km Arrasist edelas teede D25 ja D23 ristumiskoha ümbruses, Somme'i departemangu piiril.
Croisette

Croisette on vald Põhja-Prantsusmaal Pas-de-Calais' departemangus.
Croisette asub 37 km Arrasist läänes teede D101 ja D104 ristumiskoha ümbruses.
Boriss Majorov

Boriss Aleksandrovitš Majorov (vene keeles Борис Александрович Майоров; sündinud 11. veebruaril 1938 Moskvas) on endine Nõukogude Liidu jäähokikoondise ründaja (vasak ääreründaja). Ta on kahekordne olümpiavõitja (1964 ja 1968) ning viiekordne maailmameister (1963, 1965, 1966, 1967, 1969).
Kogu klubikarjääri jooksul mängis ta Moskva Spartakis (1955–1969). Nõukogude Liidu meistriks tuli ta klubiga aastatel 1962, 1967 ja 1969.
Ta võeti 1999. aastal Rahvusvahelise Jäähokiföderatsiooni Kuulsuste Halli (International Ice Hockey Federation Hall of Fame) liikmeks.
Pärast sportlaskarjääri lõppu töötas ta jäähokitreeneri ja -ametnikuna ning spordikommentaatorina. Ta oli Soome klubide Jokerit (1974–1976 ja 1990–1993) ja Tappara (1993–1995) ning Moskva Spartaki peatreener (1970–1971 ja 1985–1989).
Ta on Jevgeni Majorovi kaksikvend, kes oli samuti jäähokimängija.
Hahn (Laekvere)

Hahn (saksa keeles "Hahn a. d. H. Ladigfer", ‘Hahn Laekvere kojast’), varem ka "Hane", "Haen" ja "Han" oli Rostockist pärit kaupmehe- ja aadlisuguvõsa.
Ajalugu.
Hahnede kohta on teateid XV sajandist, mil Rostocki ülikoolis õppis Petrus Hane (suri pärast 1473). Suguvõsa liin algab XVI sajandi lõpul Rostockis elanud Joachim Hanega (suri pärast 1597), kes kuulus linna raadi. Tema noorem poeg oli Joachim Hane (u 1580 − enne 1637), kes sai 1630. aastal Rootsi kuningalt Gustav II Adolfilt Rootsi Ingerimaal Ostrovo mõisa, kuid pöördus tagasi kodumaale Mecklenburgi. 
Viimase poeg Ernst Haen (Hahn) (1621–1701) rändas XVII sajandi keskpaiku Rostockist Eestimaale Tallinna, sai 1649. aastal Tallinna kodanikuks. ja valiti Tallinna raadi, raehärraks ning bürgermeistriks; temast sai suguvõsa Tallinna liini rajaja. Johann Hahn (suri 1710) oli Tallinna raehärra, Michael Hahn (maetud 1722) Suurgildi vanem. Ernst Haeni pojapoeg Michael Hahn (1697–1750) omandas immissiooni Laekvere mõisale ja rajas Hahnide Laekvere liini. 
Tema poeg insener-kapten Ernst Hahn (1737–1809) tõusis 1786. aastal teenistuse kaudu Venemaa aadliseisusse ja sai perekonnanimeks von Hahn. Ernst Hahni poeg Wilhelm August von Hahn (1802–1868) immatrikuleeriti Eestimaa rüütelkonna matriklisse 1864. aasta 9. märtsil (vkj). 
Hahnide järeltulijad pidasid Laekvere mõisa 1876. aastani. Suguvõsa suri ilmselt meesliinis välja 1917. aastal.
Sõjaelevant

Sõjaelevant oli elevant, kes püüti kinni, taltsutati ning treeniti tsiviil- ja sõjalistel eesmärkidel. 
Elevant on ainus loom, keda inimkond on järjekindlalt ja laiaulatuslikult olulise võitlejana kasutanud. Hobuseid on kasutatud pigem sõdurite või koorma kandmiseks. Sõjakoerad olid mõnes konfliktis kasutusel, kuid ei mõjutanud eriliselt lõpptulemust. Põhiline erinevus on selles, et hobused ja koerad on koduloomad, sõjaelevandid aga metsloomad. Igat elevanti püüti kinni ja treeniti spetsiaalselt. 
Treenitud elevandid aitasid inimesi ka muudel viisidel. Tänu elevandi tugevusele suudab ta raskeid palke või kive kergelt tee pealt ära lükata või töökohale tirida. Nende tohutu isu kahandab tihedat lehestikku küla ümber, muutes tiigrite või kobrade nägemise kergemaks. Kuna elevandid tarbivad palju vett, siis veedavad nad palju aega veekogude ääres ja seetõttu peletavad nad sealt krokodille eemale. Põllumehed kasutasid väetiseks elevandi sõnnikut. Inimesed olid avastanud n.ö bioloogilise traktori, mis vajas ainult toitu, vett ja koolitust, et olla kogukonnale kasulik. 
Püüdmine ja treenimine.
Esimene samm elevandi taltsutamiseks on tema kinni püüdmine. Elevantidel pole kaasasündinud hirmu inimeste ees, kuid nad on õppinud olema ettevaatlikud, kui inimesed hakkavad neid taga ajama või tapma. Elevandi püüdmine pole lihtne nende suuruse ja tugevuse tõttu.
Ühe treenitud elevandiga on võimalik teist metsikut elevanti kergelt püüda. Taltsutatud elevante, keda kasutatakse metsikute elevantide püüdmiseks ja kontrollimiseks, nimetatakse Koonkieks. Elevandid ei märka mehi Koonkie seljas enne, kui nöör on tema kaela või jalgade ümber pingule tõmmatud. Märkimisväärne on see, et metsikud elevandid ei ründa mehi ega koonkisid, kuigi nad saaksid seda hõlpsalt teha. Pärast kinni püüdmist ja taltsutamist algab elevandi treenimine. Indias otsustati kõigepealt, kas elevandist saab veoloom või võitleja. Sõja eesmärgiga elevandid said keerukama väljaõppe. Lisaks sellele, et sõjaelevandid õppisid inimestelt kuulekust, pidid nad omama ka võitluslikku iseloomu ja teatud spetsiifilisi oskusi. 
Sõjad.
Ei ole teada, millal elevante esimest korda sõjas kasutati. Umbes 4. sajandist eKr hakatakse India jutustustes mainima sõjaelevante. Indiast levis sõjaelevantide kasutamine läände Pärsia impeeriumini, kus neid kasutati mitmetes sõjaretkedes, mis omakorda mõjutasid Aleksander Suure sõjakäike. 
Gaugamela lahing.
Esimene sõda eurooplaste ja Pärsia sõjaelevantide vahel toimus Aleksandri Gaugamela lahingus (331 eKr), kus pärslased saatsid sõtta viisteist elevanti. Need elevandid paigutati Pärsia liini keskele ja jätsid Makedoonia vägedele nii hirmsa mulje, et Aleksander tundis vajadust ohverdada hirmujumalale õhtul enne lahingut. Mõne allika kohaselt ei õnnestunud siiski elevante lõpuks lahingusse saata. Aleksander võitis Gaugamela lahingu. Vaenlase elevandid avaldasid talle sügavat muljet ja ta võttis need viisteist elevanti oma armeesse.